CELEX: 32019D1092
Language: el
Date: 2019-06-26 00:00:00
Title: Απόφαση (ΚΕΠΠΑ) 2019/1092 του Συμβουλίου, της 26ης Ιουνίου 2019, για την τροποποίηση της απόφασης (ΚΕΠΠΑ) 2017/2302 προς στήριξη των δραστηριοτήτων του ΟΑΧΟ για συνδρομή σε επιχειρήσεις καθαρισμού στη θέση όπου μέχρι πρότινος λειτουργούσε χώρος αποθήκευσης χημικών όπλων στη Λιβύη στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής

27.6.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 173/47
               
            
         ΑΠΟΦΑΣΗ (ΚΕΠΠΑ) 2019/1092 ΤΟΥ ΣΥΜΒΟΥΛΙΟΥ
         της 26ης Ιουνίου 2019
         για την τροποποίηση της απόφασης (ΚΕΠΠΑ) 2017/2302 προς στήριξη των δραστηριοτήτων του ΟΑΧΟ για συνδρομή σε επιχειρήσεις καθαρισμού στη θέση όπου μέχρι πρότινος λειτουργούσε χώρος αποθήκευσης χημικών όπλων στη Λιβύη στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 28 παράγραφος 1 και το άρθρο 31 παράγραφος 1,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 12 Δεκεμβρίου 2017, το Συμβούλιο εξέδωσε την απόφαση (ΚΕΠΠΑ) 2017/2302 (1).
                  
               
                     (2)
                  
                  
                     Η απόφαση (ΚΕΠΠΑ) 2017/2302 του Συμβουλίου προβλέπει περίοδο εφαρμογής 20 μηνών για τις δραστηριότητες που προβλέπονται στο άρθρο 1 παράγραφος 2 από την ημερομηνία σύναψης της χρηματοδοτικής συμφωνίας που αναφέρεται στο άρθρο 3 παράγραφος 3.
                  
               
                     (3)
                  
                  
                     Στις 27 Μαρτίου 2019, ο φορέας υλοποίησης, ο Οργανισμός για την Απαγόρευση των Χημικών Όπλων (ΟΑΧΟ) ζήτησε από την Ένωση την παράταση της διάρκειας ισχύος της απόφασης (ΚΕΠΠΑ) 2017/2302. Η παράταση της διάρκειας ισχύος της εν λόγω απόφασης κατά 12 μήνες θα επέτρεπε στον ΟΑΧΟ να συνεχίσει τις δραστηριότητες που αναφέρονται στο άρθρο 1 παράγραφος 2 πέραν της ημερομηνίας λήξης που αναφέρεται στο άρθρο 5 παράγραφος 2 και να επιτύχει τους προγραμματισμένους στόχους του.
                  
               
                     (4)
                  
                  
                     Η αιτούμενη τροποποίηση της απόφασης (ΚΕΠΠΑ) 2017/2302 αφορά το άρθρο 5 παράγραφος 2 αυτής και το τμήμα 6 του παραρτήματος.
                  
               
                     (5)
                  
                  
                     Όπως αναφέρεται συγκεκριμένα στο αίτημα του ΟΑΧΟ της 27ης Μαρτίου 2019, η συνέχιση των δραστηριοτήτων που προβλέπονται στο άρθρο 1 παράγραφος 2 της απόφασης (ΚΕΠΠΑ) 2017/2302 θα μπορούσε να πραγματοποιηθεί χωρίς συνέπειες για τους πόρους.
                  
               
                     (6)
                  
                  
                     Ως εκ τούτου, η διάρκεια ισχύος της απόφασης (ΚΕΠΠΑ) 2017/2302 θα πρέπει να παραταθεί ώστε να καταστεί δυνατή η συνέχιση της εφαρμογής των δραστηριοτήτων που αναφέρονται στο άρθρο 1 παράγραφος 2 αυτής,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση (ΚΕΠΠΑ) 2017/2302 τροποποιείται ως εξής:
            
                        1)
                     
                     
                        Το άρθρο 5 παράγραφος 2 αντικαθίσταται από το ακόλουθο κείμενο:
                        
                           «2.   Λήγει 32 μήνες μετά την ημερομηνία σύναψης της χρηματοδοτικής συμφωνίας μεταξύ της Επιτροπής και του ΟΑΧΟ που αναφέρεται στο άρθρο 3 παράγραφος 3 ή λήγει έξι μήνες μετά την έναρξη ισχύος της, εάν δεν έχει συναφθεί έως τότε τέτοια χρηματοδοτική συμφωνία.».
                        
                     
                  
                        2)
                     
                     
                        Το κείμενο του Τμήματος 6 του παραρτήματος αντικαθίσταται από το ακόλουθο κείμενο:
                        «6.   Εκτιμώμενη διάρκεια
                        Η διάρκεια του προγράμματος προβλέπεται να είναι 32 μήνες.».
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Λουξεμβούργο, 26 Ιουνίου 2019.
            
               
                  Για το Συμβούλιο
               
               
                  H Πρόεδρος
               
               G.L. GAVRILESCU
            
         
         
            (1)  Απόφαση (ΚΕΠΠΑ) 2017/2302 του Συμβουλίου, της 12ης Δεκεμβρίου 2017, προς στήριξη των δραστηριοτήτων του Οργανισμού για την Απαγόρευση των Χημικών Όπλων (ΟΑΧΟ) για συνδρομή σε επιχειρήσεις καθαρισμού στη θέση όπου μέχρι πρότινος λειτουργούσε χώρος αποθήκευσης χημικών όπλων στη Λιβύη στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής (ΕΕ L 329 της 12.12.2017, σ. 49).